Viktor Zolotov

Viktor Vassiljevitš Zolotov (vene keeles Виктор Васильевич Золотов; sündinud 27. jaanuaril 1954 Sasovos Rjazani oblastis) on Venemaa sõjaväelane. Ta on Venemaa Föderatsiooni Rahvuskaardi Föderaalteenistuse (Rosgvardija) direktor – Venemaa Föderatsiooni Rahvuskaardi Vägede ülemjuhataja, armeekindral.

 Elulugu 
Sündis töölisperekonnas. Ajateenistus Nõukogude armees kulges KGB-le alluvates piirivalvevägedes, astus NLKP-sse. Pärast ajateenistust asus tööle KGB 9. valitsusse, mis tegeles Nõukogude Liidu juhtkonna kaitsmisega.  

1991. aasta augustiputši ajal turvas ta Venemaa presidenti Boriss Jeltsinit (19. augustil 1991 seisis tema kõrval Moskvas tanki peal). Samal aastal asus tööle vastloodud Föderaalsesse Kaitseteenistusse, mis tegeles Venemaa juhtkonna kaitsmisega. Temast sai Peterburi linnapea Anatoli Sobtšaki ihukaitsja. Peterburi linnavalitsuses tutvus ta tulevase Venemaa presidendi Vladimir Putiniga, kellest sai tema džuudo ja poksi treeningupartner, Zolotov oli ühtlasi ka Putini ihukaitsja. The Untold Secrets of Russia's Master Spy in America after the End of the Cold War, Putnam Adult (24 January 2008), ISBN 0399154396, pp. 298–301.

Ta on üks 1992. aastal asutatud turvafirma Baltic Escort asutajaid koosi Roman Tsepoviga, keda on sageli nimetatud vahendajaks kuritegeliku maailma ja ametliku Peterburi vahel. Üks Baltic Escorti kliente oli neil aastatel Peterburi abilinnapea Putin, nagu Tsepov 2003. aastal ajakirjale Gorod antud intervjuus meenutas. Ta selgitas, et linnapea kantselei palkas ettevõtte Putinit valvama, sest kuigi tal ei olnud õigust riiklikule kaitsele, oli "tõsiseid põhjusi arvata, et tema elule valmistatakse ette kallaletungikatset". https://www.occrp.org/en/investigations/i-already-knew-who-was-behind-her Aastatel 1996–1999 oli Zolotov Tsepovi ihukaitsja.

Aastatel 2000–2013 oli Zolotov Venemaa presidendi julgeolekuteenistuse ülem. Septembris 2013 nimetati ta Venemaa siseministeeriumi sisevägede ülema asetäitjaks. 12. mail 2014 nimetas Venemaa president ta Venemaa siseministri asetäitjaks – siseministeeriumi sisevägede ülemjuhatajaks. 

5. aprillil 2016 nimetati ta vastloodud Venemaa Rahvuskaardi (Rosgvardija) ülemjuhatajaks. http://publication.pravo.gov.ru/Document/View/0001201604050055 Samal päeval nimetati ta Venemaa Julgeolekunõukogu liikmeks. http://kremlin.ru/events/president/news/51647

 Kriitika 
Ta on tuntuks saanud ka muudel põhjustel: sõprus Tšetšeenia diktaatori Ramzan Kadõroviga, ähvardus opositsiooniliidrist Aleksei Navalnõist "hakkliha teha" ja tema perekonna kahtlane miljonite dollarite väärtuses eliitmaa omandamine.  

Endise GRU kõrgema ohvitseri ja luureajaloolase Boris Volodarski sõnul kuulub Zolotov Vladimir Putini kõige lähemasse sõprade ringi. https://www.svoboda.org/a/1906718.html

18. oktoobril 2018 hindas poliitik ja Korruptsioonivastase Sihtasutuse asutaja Aleksei Navalnõi Zolotovite perekonna kinnisvara väärtuseks 3,5 miljardit rubla.https://www.dw.com/ru/%D0%BD%D0%B0%D0%B2%D0%B0%D0%BB%D1%8C%D0%BD%D1%8B%D0%B9-%D0%BD%D0%B0%D0%B7%D0%B2%D0%B0%D0%BB-%D0%B7%D0%BE%D0%BB%D0%BE%D1%82%D0%BE%D0%B2%D0%B0-%D0%BF%D1%80%D0%B8%D1%87%D0%B0%D1%81%D1%82%D0%BD%D1%8B%D0%BC-%D0%BA-%D1%83%D0%B1%D0%B8%D0%B9%D1%81%D1%82%D0%B2%D1%83-%D0%BD%D0%B5%D0%BC%D1%86%D0%BE%D0%B2%D0%B0/a-45941746

23. augustil 2018 avaldas Navalnõi oma veebisaidil juurdluse, milles väideti, et Vene kaardiväe juhtkond ostis oma töötajate toitmiseks kõrgendatud hindadega toitu, milles peamine süüdistatav oli Viktor Zolotov. https://navalny.com/p/5928/ Kaks nädalat hiljem avaldas Zolotov videosõnumi, milles kutsus Navalnõi duellile lubades opositsionäärist "mahlase karbonaadi" teha, viidates, et Navalnõi levitab tema vastu "laimavad väljamõeldisi”, mida “pole kombeks lihtsalt andeks anda." https://www.rbc.ru/society/11/09/2018/5b9781dc9a794753a65b413e?from=main Navalnõi abikaasa peab sellist sõnavõttu ähvarduseks kogu oma perekonna vastu: "Ma pean seda ohuks nii Alekseile kui ka kogu meie perele. See on ähvardus jultunud bandiidilt, kes naudib oma karistamatust." https://www.kommersant.ru/doc/5347637 18. oktoobril 2018 võttis 25. augustist 14. oktoobrini vahi all olnud Navalnõi Zolotovi väljakutse vastu ning valis koha ja “relva”: otsedebati mõnel Venemaa üleriigilisel telekanalil või tema YouTube’i kanalil, andes Zolotovile nädal aega vastamiseks. https://www.kommersant.ru/doc/3773690 19. oktoobril 2018 keeldus Zolotov debatil osalemast, öeldes, et kutsus Navalnõi “spordivõistlusele”. https://www.rbc.ru/society/19/10/2018/5bc992579a79475751c30510?from=main 

Sama aasta detsembris esitas Zolotov Navalnõi vastu Moskva Lublini rajoonikohtule kohtuhagi, nõudes oma maine rikkumise eest miljon rubla. Kohus jättis nõude rahuldamata.https://www.rbc.ru/politics/13/01/2019/5c3b29349a7947daa4ac7821

 Sanktsioonid 
6. aprillil 2018 kehtestas USA talle viisa- ja majandussanktsioonid.https://ria.ru/20180406/1518078552.htmlhttps://novayagazeta.ru/articles/2018/04/07/76090-nakazanie-za-skvernye-postupki 15. märtsil 2019 kehtestas Kanada talle seoses nn Kertši intsidendiga viisa- ja majandussanktsioonid.https://ria.ru/20190315/1551847767.html

 Viited 

Kategooria:Venemaa sõjaväelased
Kategooria:Sündinud 1954